《庐山折桂一枝》
宋代·董嗣杲

风露木叶飞，崖谷清气足。
不知月中花，几番破粟玉。
深岩得秋易，香味真绝俗。
幽人领此妙，况寄虎溪曲。
花放怯衣单，只叹岁时促。
折来浸瓦瓶，夜赏欠醽醁。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。